
R E G U L A M E N T
DE ORGANIZARE ŞI FUNCŢIONARE al
Serviciului Voluntar pentru Situaţii de Urgenţă TIP V1
al COMUNEI GIROC, JUDEȚUL TIMIȘ

CAPITOLUL 1
 DISPOZIŢII GENERALE

                  Prin prezentul REGULAMENT se stabileşte organizarea, funcţionarea şi atribuţiile Serviciului Voluntar pentru Situaţii de Urgenţă al U.A.T.Giroc.

DATE REFERITOARE LA CONSTITUIREA SERVICIULUI VOLUNTAR

   Art. 1 Serviciul Voluntar pentru Situaţii de Urgenţă, denumit în continuare Serviciul Voluntar, este o structură specializată, alta decât cea aparţinând serviciilor de urgenţă profesioniste, organizată cu personal angajat şi personal voluntar, în scopul apărării vieţii, avutului public şi/sau a celui privat, împotriva incendiilor şi a altor calamităţi, în sectorul de competenţă stabilit cu avizul Inspectoratului pentru Situaţii de Urgenţă “BANAT” al județului Timiș.
   Art.2  Serviciul Voluntar se constituie în subordinea Consiliului Local al comunei Giroc, județul Timiș.
Art.3 Constituirea, dimensionarea şi dotarea structurilor serviciului voluntar s-a realizat pe baza următoarelor criterii:
    (1) Numărul total de gospodării şi clădiri de locuit colective 5.644, aflate în mediul rural.
  (2) Distanţa faţă de structurile de intervenţie ale serviciilor profesioniste pentru situaţii de urgenţă, măsurată pe căi de comunicaţii rutiere, între punctele care marchează km 0/centrul civic al localităţii de reşedinţă al unităţii administrativ-teritoriale şi cel al localităţii unde funcţionează serviciile profesioniste: nr. kilometri: 7.
    (3) Tipurile de  riscuri identificate în profil teritorial (sectorul de competență), conform Planulului de analiză și acoperire a riscurilor al comunei Giroc, județul Timiș: 
· Furtuni și viscol;
· Inundaţii;
· Tornade;
· Secetă;
· Temperaturi extreme;
· Incendii de vegetație;
· Cutremure de pământ;
· Accidente, avarii, explozii și incendii în industrie;
· Accidente, avarii, explozii și incendii în activități de transport și depozitare produse periculoase;
· Accidente, avarii, explozii și incendii în activități de transport;
· Poluare de ape;
· Prăbușiri de construcții, instalații sau amenajări;
· Eșecul utilităților publice;
· Căderi de obiecte din atmosferă și din cosmos;
· Muniție neexplodată sau nedezactivată rămasă din timpul conflictelor militare;
· Epidemii;
· Epizootii/zoonoze;
· Risc radiologic;
· Incendii;
· Situații determinate de atacul organismelor dăunătoare plantelor.
   (4) asigurarea timpului de răspuns:
    4.1) Amplasarea în teritoriu a formaţiei de intervenţie a serviciului voluntar se realizează astfel încât timpul de răspuns în caz de incendiu să fie:
· la instituţiile şi operatorii economici din subordinea consiliului local - maximum 15 minute;
· în cel mai îndepărtat punct al sectorului de competenţă - maximum 20 de minute.
     4.2) În funcţie de mărimea sectorului de competenţă, în vederea respectării timpului de răspuns, formaţia de intervenţie poate avea amplasate grupe de intervenţie/echipe specializate în locaţii diferite.
    (5) asigurarea permanentă a intervenţiei:
             5.1) Asigurarea permanenţei serviciului, a încadrării zilnice cu personal, se va efectua de către şeful de serviciu, prin intermediul şefului de formaţie. 
 
PREZENTAREA SUCCINTĂ A ACTIVITĂȚII SERVICIULUI VOLUNTAR, ÎN FUNCȚIE DE TIPURILE DE RISC GESTIONATE

   Art. 4 Serviciul Voluntar își desfășoară activitatea în sectorul de competenţă - teritoriul comunei Giroc, județul Timiș.
   Art. 5 
(1) Autoritățile administrației publice locale pot încheia contracte ori convenţii de colaborare pe bază de reciprocitate cu alte asemenea autorităţi care au constituit servicii voluntare, în acest caz serviciul voluntar va desfășura activități specifice şi în unitățile administrativ-teritoriale cu care consiliul local are încheiat contract/convenție pentru intervenţie.
(2) Pentru limitarea şi înlăturarea urmărilor situaţiilor de urgenţă, Consiliul Local poate încheia protocoale cu asociaţii ce desfăşoară activităţi în domeniu.
(3) Serviciul voluntar poate asigura măsuri de prevenire şi intervenţie fără aviz pentru sectorul de competenţă, în situaţiile şi în condiţiile prevăzute în Dispoziţiile generale de apărare împotriva incendiilor la amenajări temporare în spaţii închise sau în aer liber, aprobate prin Ordinul viceprim-ministrului, ministrul administraţiei şi internelor, nr. 14/2009. 
(4)  Măsurile de prevenire şi intervenţie la activităţile prevăzute la alin. (3) nu trebuie să afecteze capacitatea de intervenţie şi dispunerea mijloacelor tehnice de intervenţie în sectorul de competenţă avizat.
(5) Serviciul voluntar solicită sprijinul entităţilor prevăzute la alin. (1) şi (2) sau, după caz, intervenţia Inspectoratului pentru Situații de Urgență „BANAT” al județului Timiș, ori de câte ori amploarea situaţiei de urgenţă depăşeşte capacitatea de răspuns a acestuia.

ALTE DATE DE INTERES GENERAL

   Art. 6 Relațiile Serviciului voluntar și a celor dintre structurile aflate în componența acestuia, sunt următoarele:
(1)	Ierarhice:
1.1) Şeful Serviciului voluntar se subordonează Primarului comunei Giroc, care deține calitatea de preşedinte al Comitetului Local pentru Situaţii de Urgenţă;
1.2) Şefului Serviciului voluntar i se subordonează nemijlocit şefii structurilor serviciului voluntar şi direct personalul structurilor serviciului, pe linia îndeplinirii atribuţiunilor funcţionale. 
 1.3) Personalul serviciului se subordonează nemijlocit şefului structurii din care face parte.
(2) Funcționale:
 2.1)	Şeful Serviciului voluntar colaborează și conlucrează cu celelalte structuri funcționale din cadrul administraţiei publice locale, pentru îndeplinirea atribuțiilor specifice, respectiv colaborează pe bază de reciprocitate cu alte servicii voluntare/private/profesioniste, ori de câte ori, amploarea situației de urgență depășește capacitatea de răspuns a serviciului voluntar și/sau la solicitare;
 2.2) Şeful Serviciului voluntar colaborează cu asociaţii ce desfăşoară activităţi în domeniu, în baza unor protocoale, pentru limitarea şi înlăturarea consecințelor situaţiilor de urgenţă.
(3) Coordonare și control:
 3.1) Activităţile preventive şi de intervenţie operativă în situaţii de urgenţă ale serviciului voluntar sunt coordonate de Comitetul Local pentru Situaţii de Urgenţă prin preşedintele acestuia, respectiv primarul localităţii.
 3.2) Şeful Serviciului voluntar conduce activitatea de pregătire a personalului serviciului voluntar.
 3.3) Şeful Serviciului voluntar organizează activitatea compartimentului de prevenire, cu privire la efectuarea controalelor privind respectarea măsurilor de apărare împotriva incendiilor la instituţiile publice și operatorii economici din subordinea primăriei, precum și la insituțiile de învățământ de pe raza unității teritorial-administrative;
 3.4) Şeful Serviciului voluntar conduce acţiunile de intervenţie, în limita competenţelor legale în vigoare;
 3.5) Inspectoratul pentru Situaţii de Urgenţă “BANAT” al judeţului Timiş controlează serviciul voluntar pentru situaţii de urgenţă, în ceea ce priveşte constituirea, dotarea şi încadrarea acestuia, precum şi activitatea desfăşurată. 
(4) Relaţii de cooperare:
 (4.1) Serviciul Voluntar pentru Situaţii de Urgenţă pentru îndeplinirea atribuţiilor ce îi revin, colaborează cu alte Servicii Voluntare pentru Situaţii de Urgenţă, cu autorităţile administraţiei publice, cu alte instituţii şi organisme care au atribuţii privind apărarea ordinii publice, prevenirea şi combaterea dezastrelor, apărării vieţii şi integrităţii fizice a persoanelor, avutului public şi privat, precum şi de protecţie a mediului.
 (4.2) Serviciul de urgenţă voluntar solicită în sprijin intervenţia serviciilor de urgenţă voluntare cu care a încheiat contracte/convenţii de intervenţie sau, după caz, a serviciilor de urgenţă profesioniste, ori de câte ori amploarea situaţiei de urgenţă depăşeşte capacitatea de răspuns a acestuia.
 (4.3) Pentru colaborare la acţiunile de limitare şi înlăturare a urmărilor situaţiilor de urgenţă, consiliile locale care au constituite servicii voluntare pot încheia protocoale cu asociaţiile cu atribuţii în domeniu.
(5)Relaţii de îndrumare și informare preventivă:
   În cadrul activităţilor preventive desfăşurate, serviciul voluntar îndrumă, informează şi acţionează pentru prevenirea producerii situaţiilor de urgenţă, adoptarea de către populaţie  a comportamentului adecvat înainte, pe timpul şi după producerea situaţiilor de urgenţă.

CAPITOLUL 2  
ORGANIZAREA ŞI ATRIBUŢIILE SERVICIULUI

CONDUCEREA ŞI STRUCTURA ORGANIZATORICĂ:

   Art.7 
(1) Serviciul Voluntar pentru Situaţii de Urgenţă de TIP V1 al comunei Giroc, județul Timiș, este condus de către şeful serviciului,  angajat al administraţiei publice locale.
(2)  Șeful serviciului voluntar trebuie să îndeplinească următoarele condiții:
 2.1) Să aibă avizul Inspectoratului pentru Situaţii de Urgenţă „BANAT” al judeţului Timiș;
 2.2) Să fie apt din punct de vedere fizic, medical și psihologic.
      Art.8
(1) Serviciul Voluntar tip V1 are următoarea compunere: 
· șef serviciu;
· compartiment pentru prevenire;
· formație de intervenție compusă din echipe specializate (echipa specializată pentru stingere incendii și echipa specializată pentru avertizare-alarmare-căutare-deblocare-salvare-evacuare).
(2)  Serviciul voluntar se încadrează cu personal angajat pe funcţiile specifice şi cu personal voluntar.
(3) Personalul angajat pe funcţii specifice va deţine calificarea sau competenţele profesionale ale acelor funcţii, atestate potrivit reglementărilor în vigoare.
(4) Funcţia de şef serviciu voluntar se încadrează, în mod obligatoriu, cu personal angajat pe această funcţie, care deţine competenţele specifice, atestate potrivit reglementărilor în vigoare.
 (5) Condițiile de încadrare, parcursul profesional, drepturile și obligațiile voluntarilor sunt cele prevăzute în STATUTUL personalului voluntar din serviciile de urgenţă voluntare, aprobat prin H.G. nr. 1.579 din 8 decembrie 2005, cu modificările și completările ulterioare.
	
ATRIBUŢIILE SERVICIULUI VOLUNTAR:

Art.9
1) Serviciul voluntar pentru situaţii de urgenţă are următoarele atribuţii principale :
a) Desfăşoară  activităţi  de  informare  şi  instruire  privind  cunoaşterea  şi  respectarea  regulilor  şi  măsurilor  de  prevenire, comportare şi apărare  împotriva  incendiilor sau dezastrelor.
b) Execută pregătirea de specialitate a voluntarilor din cadrul serviciului;
c) Asigură cunoaşterea încălcărilor frecvente ale normelor de prevenire şi stingere a incendiilor şi a cauzelor de incendiu, sau alte situaţii de urgenţă, în rândul personalului propriu şi a celui controlat;
d) Sprijină conducătorii instituţiilor/operatorilor economici aparţinând primăriei pentru instruirea persoanelor care execută lucrări cu pericol de incendiu;
e) Popularizează prin instructaje, cât şi pe timpul executării controalelor de prevenire, actele normative care reglementează activitatea de management a situaţiilor de urgenţă, cauzele şi împrejurările care duc la izbucnirea incendiilor sau alte situaţii de urgenţă şi consecinţele acestora;
f) Execută aplicaţii şi exerciţii practice de intervenţie;
g) Participă la aplicaţii de cooperare cu serviciile profesioniste pentru situaţii de urgenţă şi alte forţe stabilite prin planurile de cooperare;
h) Asigură cunoaşterea de către personalul propriu a  echipamentelor și matrialelor de intervenţie din dotare şi instrucţiunile de exploatare a acestora;
i) Asigură cunoaşterea tuturor tipurilor de riscuri existente în sectorul de competenţă, a surselor şi sistemelor de alimentare cu apă;
j) Verifică  modul  de  aplicare şi asigură respectarea  normelor,  dispoziţiilor,  instrucţiunilor  şi  măsurilor  de prevenire în domeniul situaţiilor de urgenţă,  prin:
· efectuarea de controale asupra modului de aplicare a normelor de prevenire a incendiilor sau a altor situaţii de urgenţă;
· propuneri pentru înlăturarea deficienţelor constatate, urmărind rezolvarea operativă a acestora;
· stabilirea de restricţii ori  interzicerea utilizării focului deschis şi efectuării unor lucrări cu pericol de incendiu în locuri cu substanţe inflamabile, pentru a preveni producerea de incendii, explozii, etc;
· supravegherea cu personal şi mijloace tehnice de specialitate adecvate pericolului de incendiu a locurilor în care se execută diverse lucrări cu grad ridicat de periculozitate;
· sprijinirea conducătorilor instituţiilor subordonate primăriei pentru realizarea activităţii de prevenire;
· sprijinirea conducătorilor  locurilor de muncă la organizarea intervenţiei în situaţii de urgenţă;
· acţionează prin mijloace legale pentru înlăturarea imediată a oricărui pericol, constatat pe timpul controlului de prevenire sau adus la cunoştinţă de alte persoane;
· informarea Primarului, a personalul Inspecţiei de prevenire din cadrul Inspectoratului pentru Situaţii de Urgenţă Judeţean Timiş asupra încălcărilor deosebite de la normele de prevenire şi stărilor de pericol constatate,  făcând propuneri  menite să înlăture pericolul;
k) Execută  acţiuni  de  intervenţie  pentru  stingerea  incendiilor,  căutare – deblocare- salvare,  acordarea  primului  ajutor, limitarea efectelor unei situaţii de urgenţă, protecţia  persoanelor  şi a  bunurilor materiale şi a mediului, evacuare, reabilitare, etc. În acest sens, asigură îndeplinirea următoarelor măsuri:
· întocmeşte documentele operative de intervenţie;
· planifică, organizează şi execută instruirea voluntarilor asupra modului de intervenţie în diferite situaţii;
· asigură menţinerea în stare de funcţionare a mijloacelor de intervenţie, avertizare, anunţare şi semnalizare a incendiilor, a instalaţiilor de stingere, a surselor de alimentare cu apă şi a căilor de acces şi de intervenţie din cadrul localităţii;
· asigură forţele şi mijloacele de intervenţie în caz de incendiu sau alte situaţii prin luarea tuturor măsurilor de protecţie până la înlăturarea stării de pericol;
l) Acordă  ajutor  persoanelor  sinistrate  sau  a  căror  viaţă  este  pusă  în  pericol  în  caz  de  explozii,  inundaţii,  alunecări  de  teren,  accidente  şi  în  caz  de  dezastre  în sectorul de competenţă, prin :
· participarea la acţiuni de alimentare cu apă în caz de deteriorare a reţelei şi a surselor de alimentare cu apă;
· evacuarea apei din subsoluri, canale tehnologice şi alte locuri inundate;
· menţinerea în stare de funcţionare a mijloacele  de refulare şi absorbţie a apei.
· organizarea  şi punerea în funcţiune, prin forţele proprii sau împreună cu alte structuri, de locaţii speciale cu dotările necesare asigurării condiţiilor minime de supravieţuire a populaţiei ;
m) Participă  la  efectuarea  de  deblocări  şi  înlăturarea  dărâmăturilor  provocate  de  dezastre:
· în acest scop trebuie să cunoască planurile clădirilor şi ale instalaţiilor tehnologice din cadrul localităţii. De asemenea vor fi însuşite cunoştinţele minime necesare despre instalaţiile de alimentare cu energie electrică, gaze, apă şi canalizare;
· stabileşte ipoteze de acţiune pentru stingerea incendiilor în situaţia în care din cauza diferitelor evenimente negative sunt afectate reţelele instalaţiilor de apă pentru stingerea incendiilor din cadrul localităţii;
· participă la salvarea persoanelor de sub dărâmături şi la deblocarea căilor de acces, în vederea asigurării deplasării mijloacelor tehnice, pentru intervenţii în situaţii de dezastre;
· participă, după caz la alimentarea cu apă a unor instalaţii tehnologice sau de stingere a incendiilor, în situaţia deteriorării instalaţiilor cu apă proprii.

2.) Organizarea acţiunilor de intervenţie:
       Intervenţia se realizează gradual, astfel:
a) alertarea serviciului voluntar, concomitent cu informarea serviciilor profesioniste ale inspectoratului județean pentru situații de urgență, precum şi, după caz, a entităţii cu care a fost încheiat protocol ori convenţie de colaborare;
b) executarea acţiunilor de intervenţie de către serviciul voluntar şi raportarea operativă a acţiunilor de intervenţie la dispeceratul inspectoratului judeţean pentru situaţii de urgenţă şi către primar/factorii decidenţi de la nivel local;
c) continuarea acţiunilor de intervenţie cu sprijinul entităţii cu care a fost încheiat protocol ori convenţie de colaborare;
d )continuarea acţiunilor de intervenţie în sprijinul serviciilor profesioniste pentru situaţii de urgenţă, după ajungerea acestora la locul intervenţiei.

ATRIBUŢIILE COMPARTIMENTULUI/SPECIALIŞTILOR DE PREVENIRE:

Art. 10
 (1) Compartimentul/specialiştii pentru prevenire are/au ca principală atribuţie prevenirea riscurilor producerii unor situaţii de urgenţă.
 (2) Formele prin care se execută activităţile de prevenire sunt: controlul, asistenţa tehnică de specialitate, verificarea şi informarea preventivă a populaţiei.
 (3) La planificarea activităţilor de prevenire pentru sectorul de competenţă se au în vedere:
· riscurile identificate din Planul de analiză şi acoperire a riscurilor, frecvenţa şi perioada de manifestare;
· concluziile rezultate în urma activităţilor de prevenire anterioare;
· organizarea în sectorul de competenţă a unor activităţi tradiţionale, târguri, expoziţii, manifestări cultural-sportive;
· concluziile rezultate din evaluarea periodică a situaţiei operative din localitate.
  (4) Atribuţii specifice: 
· verificarea respectării actelor normative şi reglementărilor privind apărarea împotriva incendiilor şi protecţia civilă la proiectarea, executarea, exploatarea şi postutilizarea construcţiilor, instalaţiilor şi amenajărilor; 
· verificarea şi organizarea activităţii privind depistarea pericolelor potenţiale generatoare de riscuri pe timpul exploatării construcţiilor, instalaţiilor şi amenajărilor;
· întocmirea concepţiei de apărare împotriva incendiilor şi de protecţie civilă în scopul menţinerii riscurilor în limite acceptabile, stabilindu-se, după caz, măsuri în condiţiile legii;
· controlul activităţilor care prezintă pericole de accidente majore în care sunt implicate substanţe periculoase;
· coordonarea şi controlul realizării pregătirii şi instruirii specifice a populaţiei şi salariaţilor, a modului de asimilare de către aceştia a regulilor şi măsurilor specifice, precum şi a comportamentului pe timpul manifestării unei situaţii de urgenţă;
· înştiinţarea factorilor responsabili în managementul riscului despre  existenţa, dimensiunea şi consecinţele riscului identificat în domeniul respectiv;
· îndrumarea, controlul şi coordonarea serviciului voluntar şi serviciilor  private pentru situaţii de urgenţă;
· informarea şi educarea preventivă a populaţiei;
· soluţionarea petiţiilor şi sesizărilor în domeniul specific;
· informarea populaţiei privind pericolele potenţiale de risc, inclusiv în locuinţe şi gospodării şi modul de comportare în situaţii de urgenţă.
· Întocmirea documentelor de finalizare a activităţii de control, astfel:
· prin consemnarea neregulilor în carnetele cu constatările rezultate din controale - cele de la gospodăriile populaţiei;
· prin notă de control - cele de la instituţiile publice şi operatorii economici din subordinea consiliului local, precum și de la unităţile de învăţământ.

ATRIBUŢIILE FORMAŢIEI DE INTERVENŢIE:

Art.11
	    Formaţia de intervenţie execută acţiuni pentru salvarea vieţii oamenilor, a bunurilor materiale, protecţiei mediului, limitarea şi înlăturarea efectelor situaţiilor de urgenţă produse, precum şi pentru restabilirea stării de normalitate.

          ATRIBUȚIILE ECHIPEI SPECIALIZATE  PENTRU STINGERE INCENDII:

Art.12
(1) execută acţiuni de intervenţie pentru limitarea şi stingerea incendiilor cu   mijloacele de intervenţie din dotare;
(2) acorda ajutor persoanelor a caror viata este pusa în pericol în caz de incendiu și explozii. 
(3) evacueaza animalele şi bunurile materiale aflate în pericol.
(4) execută recunoaşteri pe raza unităţii administrativ – teritoriale cu accent pe sursele de alimentare cu apă şi posibilitatea accesului de intervenție.

ATRIBUȚIILE ECHIPEI SPECIALIZATE PENTRU AVERTIZARE-ALARMARE- CĂUTARE-DEBLOCARE-SALVARE-EVACUARE:
     
 Art. 13 
(1) Echipa specializată pentru avertizare-alarmare şi căutare-deblocare-salvare-evacuare execută următoarele acțiuni:
a. Acţionează în cadrul formaţiei de intervenţie, pentru transmiterea mesajelor de protecţie civilă către populaţie privind iminenţa producerii unor situaţii de urgenţă pe teritoriul localităţii, folosind sirena electrică sau alte mijloace avute la dispoziţie;
b. Cercetează, determină şi comunică Centrului Operativ al Comitetului Local pentru Situaţii de Urgenţă următoarele date :
c.  În locurile de distrugere datorită  cutremurelor de pământ:
· locul şi numărul construcţiilor avariate, gradul de avariere şi numărul aproximativ al    morţilor, răniţilor şi sinistraţilor;
· localizarea persoanelor surprinse sub dărâmături sau la înălţime;
· gradul de blocare şi avariere a căilor de acces şi variantele de ocolire;
· locul şi mărimea principalelor avarii la reţelele de utilitate publică;
· locul, mărimea şi tendinţa de propagare a incendiilor;
· existenţa pericolului de apariţie a unui dezastru complementar post-cutremur.
d.  Din zona afectată de alunecări de teren:
· suprafaţa, direcţia şi viteza de propagare a alunecărilor de teren;
· locul, numărul şi gradul de avariere al construcţiilor, drumurilor sau reţelelor de utilitate publică;
· numărul probabil al morţilor şi răniţilor şi poziţionarea acestora;
· posibilitatea de apariţie a unor dezastre complementare.
e.  Din zona afectată de inundaţii:
· limitele porţiunilor de teren afectate cât şi gradul de avariere al facilităţilor economico-sociale din zonă;
· posibilităţile de acces în zona afectată;
· posibilităţile de asigurare a unor surse de apă potabilă;
· posibilităţile de adăpostire şi evacuare a persoanelor sinistrate.
f. Acţionează în zonele cu avarii la construcţii/instalaţii pentru:
· salvarea răniţilor şi celor surprinşi şi blocaţi în adăposturi, în clădiri avariate, distruse şi sub dărâmături;
· executarea lucrărilor de sprijinire sau dărâmare a elementelor de construcţii ce prezintă pericol;
· localizarea şi limitarea avariilor la reţelele de utilitate publică care prezintă pericol pentru personalul de intervenţie sau cel afectat;
· amenajarea căilor de acces spre obiectivele de intervenţie şi pentru evacuarea răniţilor şi a sinistraţilor.
g. Acţionează în zonele aflate în pericol de inundare/afectate de inundații pentru:
· evacuarea apelor din locuințe/gospodării, la instituții și operatori economici, grădini/ terenuri și a ce prezintă pericol pentru personalul de intervenţie şi pentru cel surprins de inundații,  în raionul de intervenţie;
· sprijină forţele care intervin pentru consolidarea şi refacerea digurilor;
· curăţă canalele de evacuare a apelor, în zonele cu pericol de inundaţii/inundate;
· participă la degajarea zăpezii sau a podurilor de gheaţă.
(2) Acţionează pentru evacuarea populației, animalelor și bunurilor prin următoarele activități:
· organizează, conduce şi îndrumă desfăşurarea evacuării instituţiilor publice, agenţilor economici, populaţiei, colectivităţilor de animale, bunurilor materiale şi obiectelor culturale din locaţiile stabilite;
· urmăreşte realizarea măsurilor de pregătire şi de desfăşurare a acţiunilor de evacuare, de primire, de repartiţie şi de cazare a populaţiei şi de depozitare a bunurilor materiale;
· organizează, încadrează şi asigură funcţionarea punctelor de adunare, de îmbarcare, de debarcare, de primire şi de repartiţie;
· realizează măsurile de asigurare privind transportul populaţiei, bunurilor materiale, colectivităţilor de animale, asistenţă medicală, pază, ordinea, legăturile fir şi radio şi evidenţa populaţiei pe timpul executării evacuării în raioanele din şi în care se execută aceasta;
· acordă primului ajutor medical şi transportul răniţilor la punctele de adunare şi evacuare;
· participă la aplicarea unor măsuri de  antibioprofilaxie şi antiepidemice;
· participă la distribuirea ajutoarelor, asigurarea nevoilor de apă, hrană şi medicamente;
· realizează măsurile tehnico-medicale privind asanarea zonei în care se găsesc un număr mare de cadavre;
· participă la realizarea măsurilor la instituirea carantinei;
· asigură cu alimente şi hrană a formaţiunilor de intervenţie;
· asigură echipamentul de schimb, pe timp de vară sau iarnă;
· asigură mijloacele de transport răniţi;
· asigură aprovizionarea formaţiunilor de intervenţie;
· asigură completarea dotării formaţiunilor de intervenţie.
(3)  În cazul unei situații de urgență determinată de un factor de risc chimic, biologic sau accident nuclear execută:
· izolarea şi marcarea zonelor periculoase;
· sprijinirea acţiunilor de evacuare a populaţiei, animalelor şi bunurilor materiale;
· desfăşurarea acţiunilor de intervenţie la mijloacele de transport sau instalaţiile accidentate, avariate sau distruse;
· decontaminarea personalului, tehnicii şi terenului.

CAPITOLUL 3
ATRIBUŢIILE PERSONALULUI DIN STRUCTURA SERVICIULUI VOLUNTAR

Art.14 Atribuțiile Şefului serviciului voluntar pentru situații de urgență:

Este direct subordonat primarului, Preşedinte al Comitetului Local pentru Situaţii de Urgenţă, iar pe linia specializării – Inspectoratului pentru Situaţii de Urgenţă „BANAT” al Judeţului Timiș, este şef al întregului personal din serviciul voluntar pentru situații de urgență.
  Şeful serviciului voluntar pentru situații de urgență are următoarele atribuţii:
(1) întocmeşte şi gestionează documentele de organizare şi funcţionare a activității serviciului voluntar;
(2) planifică și conduce activitatea de pregătire a personalului serviciului voluntar;
(3) asigură respectarea prevederilor actelor normative în vigoare;
(4) controlează aplicarea normelor de apărare împotriva incendiilor şi protecţie civilă în sectorul de competenţă;
(5) organizează şi asigură desfăşurarea activităţilor de prevenire la nivelul localităţii, sub coordonarea primarului (anual, planifică activităţile de prevenire, prin Graficul de control şi Graficul de informare publică, pe baza Programului de măsuri în vederea acordării asistenţei pentru prevenirea situaţiilor de urgenţă la gospodăriile populaţiei şi evidenţei operatorilor economici din subordinea consiliului local şi a instituţiilor publice din sectorul de competenţă;
(6) verifică întreținerea echipamentelor și materialelor din dotare;
(7) conduce acțiunile de intervenție în limita competențelor stabilite;
(8) întocmește rapoartele de intervenție;
(9) asigură întocmirea planurilor operative de la nivelul unităţii administrativ – teritoriale (planuri de intervenție și/sau de apărare, în funcție de riscurile identificate în sectorul de competență, planuri de cooperare, planul de evacuare în caz de situații de urgență, planul sectorului de competență pe care sunt marcate zonele locuite, operatorii economici și instituțiile, sursele de alimentare cu apă, zonele greu accesibile și vulnerabile la riscuri);
(10) verifică petiţiile cetăţenilor în probleme privind situaţiile de urgenţă şi face propuneri primarului pentru soluţionarea acestora;

(11) participă la elaborarea şi aplicarea concepţiei de apărare împotriva incendiilor şi protecţie civilă la nivelul unităţii administrativ-teritoriale;
(12) propune includerea în bugetele proprii a fondurilor necesare organizării activităţii de apărare împotriva incendiilor şi protecţie civilă, dotării cu mijloace tehnice pentru apărarea împotriva incendiilor şi protecţie civilă şi echipamente de protecţie specifice;
(13) analizează respectarea încadrării în criteriile de constituire a serviciilor de urgenţă voluntare;
(14) răspunde de pregătirea serviciului de urgenţă voluntar, precum şi de participarea acestuia la concursurile profesionale;
(15) acordă sprijin pentru participarea la concursuri a cercurilor tehnico – aplicative de elevi „Prietenii pompierilor” și „Cu viața mea apăr viața”;
(16) întocmeşte Registrul istoric al serviciului voluntar;
(17) îndeplineşte funcţia de agent de inundaţii (numit prin dispoziție a primarului) la nivelul U.A.T. Giroc;
(18) colaborează permanent cu agentul hidrotehnic din cadrul unității de gospodărire a apelor pentru aspecte privind starea tehnică și funcțională a construcțiilor hidrotehnice cu rol de apărare și a cursurilor de apă de pe raza unității administrative – teritoriale;
(19) asigură, împreună cu secretarul Comitetului Local pentru Situaṭii de Urgenṭă, centralizarea datelor privind urmările fenomenelor hidrometeorologice periculoase având ca efect producerea de inundații, secetă hidrologică și poluări accidentale pe cursurile de apă;
(20) asigură, împreună cu secretarul Comitetului Local pentru Situaṭii de Urgenṭă, întocmirea şi transmiterea rapoartelor operative în maxim 24 de ore de la declanșarea evenimentului și nu mai mult de 12 ore de la încetarea fenomenului (pentru ultimul raport operativ);
(21) asigură, împreună cu secretarul Comitetului Local pentru Situaṭii de Urgenṭă , întocmirea Planului local de apărare împotriva inundațiilor, fenomene hidrometeorologice periculoase având ca efect producerea de inundații, secetă hidrologică, precum și incidente/accidente la construcţii hidrotehnice, poluări accidentale pe cursurile de apă;
(22) asigură întocmirea periodică a unor acțiuni de constientizare a populației asupra riscului pe care-l prezintă inundațiile și asupra măsurilor care trebuie întreprinse de fiecare cetățean pentru diminuarea pagubelor;
(23) asigură afișarea în locuri publice a extraselor din Planul local de apărare, a semnificației codurilor de culori pentru avertizările meteorologice şi hidrologice şi a semnalelor de alarmare acustică a populaţiei;
(24) asigură afișarea în locuri publice a extraselor din Planul de acţiune în caz de accident la barajul situat în amonte de unitatea administrativ – teritorială  transmis de către Sistemul de Gospodărire a Apelor.
Atribuţiile şefului de compartimentului de prevenire:

Art.15 Este direct subordonat  Şefului Serviciul voluntar  pentru situaţii de urgenţă, având următoarele atribuții:
(1) acţionează pentru înlăturarea imediată a stărilor de pericol pe care le constată şi urmăreşte rezolvarea lor operativă;
(2) stabileşte restricţii şi interdicţii la utilizarea sau efectuarea unor lucrări cu pericol dacă nu se respectă prevederile normelor de prevenire şi regulile de executare a lucrărilor cu risc;
(3) verifică dotarea şi starea tehnică a mijloacelor P.S.I. de primă intervenţie în caz de incendiu, sursele de alimentare cu apă (rezervoarele de apă de incendiu şi hidranţi exteriori de incendiu) de la agenţii economici şi cele aparţinând localităţii;
(4) verifică organizarea activităţii de prevenire la locurile de muncă (la agenţii economici); 
(5) controlează locurile de muncă unde se execută lucrări cu risc de incendiu;
(6) sprijină conducerile agenţilor economici în realizarea protecţiei şi instruirea personalului muncitor;
(7) informează conducerile agenţilor economici, şeful serviciului voluntar, conducerea consiliului local imediat după ce a constatat nereguli grave, sau stări de pericol de incendiu, explozii sau accidente tehnologice;
(8) urmăreşte modul de respectare a ă regulilor privind interzicerea fumatului şi focului a deschis în locurile stabilite;
(9) verifică menţinerea liberă şi în stare de utilizare a căilor de acces pentru intervenţie şi de evacuare în caz de incendiu în cadrul localităţii şi la agenţii economici;  
(10) urmăreşte punerea în intervenţie şi în stare de funcţionare a instalaţiilor şi mijloacelor P.S.I. defecte; 
(11) în caz de incendiu sau de producere a unor dezastre, alarmează serviciul voluntar şi participă  la stingerea incendiului sau înlăturarea urmărilor dezastrelor; 
(12) consemnează în notele de control sau carnetele de control la gospodării toate constatările făcute şi le aduce la cunoştinţă şefului serviciului voluntar;
(13) îşi însuşeşte normele specifice şi măsurile generale ce trebuiesc respectate pe timpul executării controlului.
Atribuţiile membrilor compartimentului de prevenire:

Art.16 Specialiștii de prevenire sunt subordonați în mod nemijlocit sefului Compartimentului de prevenire al Serviciului Voluntar pentru Situaţii de Urgentă, având următoarele atribuţii:
(1) acţionează cu fermitate pentru înlăturarea imediată a stărilor de pericol pe care le constată şi urmăreşte rezolvarea lor operativă;
(2) stabilesc restricţii şi interdicţii la utilizarea sau efectuarea unor lucrări cu pericol dacă nu se respectă prevederile normelor de prevenire şi regulile de executare a lucrărilor cu risc;
(3) verifică dotarea şi starea tehnică a mijloacelor de primă intervenţie în caz de incendiu, sursele de alimentare cu apă (rezervoarele de apă de incendiu şi hidranţi exteriori de incendiu) de la operatorilor economici şi cele aparţinând comunei;
(4) controlează locurile de muncă unde se execută lucrări cu foc sau lucrări periculoase;
(5) sprijină conducerile operatorilor economici din comună în realizarea măsurilor de protecţie şi instruirea personalului în domeniul situaţiilor de urgenţă;
(6) informează conducerile operatorilor economici, şeful serviciului voluntar, consiliul local imediat după ce a constatat nereguli grave sau stări de pericol de incendiu, explozii sau accidente tehnologice;
(7) urmăreşte modul cum se respectă regulile privind interzicerea fumatului şi focului deschis în locurile stabilite;
(8) verifică menţinerea liberă şi în stare de utilizare a căilor de acces pentru intervenţie şi de evacuare în caz de situaţii de urgenţă în sectorul de competenţă;
(9) în cazul producerii unor situaţii de urgenţă, alertează serviciul voluntar şi participă la nevoie, la limitarea şi lichidarea situaţiei de urgenţă;
(10) consemnează neregulile în carnetele cu constatările rezultate din controale (cele de la gospodăriile populaţiei) şi în notele de control (cele de la instituţiile publice şi operatorii economici din subordinea consiliului local și de la unităţile de învăţământ);
(11) prezintă şefului de serviciu carnetele cu constatările rezultate sau notele de control;
(12) cunoaşte sensul principiilor care stau la baza desfăşurării activităţii de prevenire (principiul legalităţii, principiul imparţialităţii şi independenţei, principiul confidenţialităţii, principiul transparenţei, principiul continuităţii şi gradualităţii).
Atribuţiile  şefului  formaţiei de intervenţie:

  Art.17 Şeful formaţiei de intervenţie are următoarele atribuţii:
(1) se subordonează şefului serviciului voluntar şi îndeplineşte sarcinile date de către acesta;
(2) în lipsa șefului serviciului voluntar conduce acțiunile de intervenție, în limita competențelor legale;
(3) pune în aplicare ordinele şefului serviciului voluntar şi asigură transmiterea acestora grupei/echipei din sector;
(4) face propuneri şefului serviciului voluntar privind modul de acţiune, necesarul de forţe şi mijloace;
(5) execută, împreună cu şefii echipelor specializate, recunoaşterea la locul intervenţiei, analizează riscurile şi transmite datele necesare şefului serviciului voluntar;
(6) dispune măsurile necesare îndeplinirii misiunii în sectorul repartizat;
(7) utilizează echipamentele de comunicaţii;
(8) recepţionează şi transmite ordine, semne şi semnale.
(9)  asigură intervenţia operativă în cazul producerii unei situaţii de urgenţă.
(10)  acţionează cu fermitate pentru înlăturarea imediată a stărilor de pericol pe care le constată şi urmăreşte rezolvarea lor operativă;
(11)  verifică prezenţa personalului, starea de funcţionare a mijloacelor și materialelor de intervenţie, accesoriilor, echipamentului de protecţie din dotarea subordonaţilor;
(12)  execută nemijlocit instruirea de specialitate în cadrul programului lunar, sau ori de câte ori este nevoie a personalului din subordine;
(13)  asigură respectarea întocmai de către personalul din subordine a programului zilnic/lunar de activitate stabilit, ordinea şi disciplina;
(14)  menţine permanent legătura cu şeful serviciului pe timpul executării unor activităţi/misiuni specifice în sectorul de competenţă;
(15)  îndeplineşte şi alte sarcini trasate de şeful serviciului.
Atribuțiile Șefului echipei specializate de stins incendii:

Art.18 Se subordonează şefului formaţiei de intervenţie şi pe cale ierarhică serviciului voluntar, este şeful nemijlocit al echipei pe care o comandă şi are următoarele atribuţii:
(1) răspunde de organizarea activităţii echipei de intervenţie;
(2) organizează şi conduce intervenţia în lipsa şefului formaţiei de intervenţie;
(3) verifică activitatea voluntarilor astfel încât aceasta să se încadreze în programul  de activitate şi respectarea ordinii şi disciplinei;
(4) verifică activitatea voluntarilor şi dacă se află în capacitatea de a-şi executa sarcinile stabilite;
(5) consemnează în documentele serviciului  toate activităţile care s-au efectuat, constatările făcute, măsurile luate şi evenimentele deosebite;
(6) asigură  menţinerea în stare de funcţionare a mijloacelor, materialelor  pentru intervenție, și a accesoriilor din dotare;
(7) conduce intervenţia echipei la stingerea incendiilor, exploziilor, avariilor, la calamităţi naturale şi dezastre, pentru înlăturarea efectelor provocate, salvarea persoanelor şi evacuarea bunurilor;
(8) execută programul de pregătire cu voluntarii din grupă;
(9) soluţionează operativ toate problemele apărute la mijloacele de prevenire şi stingere a incendiilor din dotare;
(10) nu părăseşte serviciul până nu este înlocuit de schimbul următor;
(11) respectă şi impune respectarea programelor şi regulamentelor de organizare şi funcţionare a serviciului;
(12) ţine permanent legătura cu sediul serviciului voluntar pe timpul executării serviciului pentru a realiza o intervenţie rapidă în caz de nevoie;
Atribuțiile Şefului echipei specializate pentru avertizare-alarmare–căutare-deblocare–salvare-evacuare:
Art.19 Este subordonat șefului formației de intervenție, având următoarele atribuții:
(1) asigură primirea şi transmiterea cu prioritate a semnalelor de înştiinţare despre situaţiile de urgenţă;
(2) asigură acţionarea la timp a sistemelor de alarmare;
(3) organizează şi controlează periodic exploatarea mijloacelor de transmisiuni şi alarmare şi protecţia lor împotriva armelor N.B.C., convenţionale şi a mijloacelor incendiare;
(4) cunoaşte posibilităţile sistemului de telecomunicaţii teritorial şi solicită folosirea acestuia pentru nevoile serviciului;
(5) cunoaşte căile ocolitoare şi modul de realizare a legăturilor în cazul scoaterii din funcţiune a centralelor telefonice din zona de competenţă;
(6) centralizează, analizează şi sistematizează, împreună cu şeful serviciului voluntar, informaţiile de specialitate privind urmările situaţilor de urgenţă;
(7) elaborează documentele pe linie de specialitate şi asigură transmiterea lor;
(8) organizează şi asigură respectarea regulilor şi dispoziţiilor privitoare la traficul radio;
(9) studiază şi cunoaşte caracteristicile construcţiilor, spaţiilor de adăpostire, reţelelor de gospodărie comunală, căilor de comunicaţie, precum şi măsurile de intervenţie în cazul afectării lor;
(10) elaborează măsurile necesare pentru protecţia prin adăpostire a cetăţenilor şi a bunurilor materiale împotriva efectelor dezastrelor, armelor N.B.C., convenţionale şi mijloacelor incendiare;
(11) cunoaşte în permanenţă stadiul realizării măsurilor pentru adăpostirea populaţiei, protecţia bunurilor materiale şi mascarea obiectivelor;
(12) asigură şi urmăreşte aprovizionarea cu instalaţii, utilaje şi alte materiale necesare dotării echipajului;
(13) coordonează şi îndrumă împreună cu şeful serviciului pregătirea de specialitate a membrilor echipei specializate;
(14) centralizează şi raportează ierarhic informaţiile de specialitate privind acţiunile pe care le-a desfăşurat;
(15) conduce nemijlocit acţiunile de intervenţie specifice profilului echipei sale.
Atribuţiile generale ale membrilor echipelor specializate:

Art. 20 Membrii echipelor specializate pentru stingere incendii au următoarele atribuţii:
(1) se subordonează şefului echipei şi îndeplinesc sarcinile date de către acesta;
(2) mânuiesc echipamentele, materialele și accesoriile, din dotare pentru îndeplinirea misiunilor primite;
(3) execută metode de intervenţie adecvate pentru stingerea incendiului şi acţionează prioritar pentru salvarea persoanelor;
(4) execută atribuţii specifice la tipul de echipamentj pe care îl deservesc;
(5) asigură întreruperea alimentării cu energie electrică şi gaze naturale;
(6) aplică tehnici şi tactici pentru stingerea incendiilor;
(7) ţin permanent legătura cu şeful echipei şi cu membrii acesteia;
(8) acţionează la nevoie cu mijloace de primă intervenţie;
(9) se amplasează cât mai aproape de zona de ardere şi acţionează direct pentru limitarea propagării şi lichidării focarelor;
(10) sprijină, prin acţiunea lor, activitatea de salvare a persoanelor şi bunurilor;
(11) comunică orice modificare a situaţiei operative ce se produce pe timpul misiunii;
(12) cooperează şi se protejează reciproc, urmărind permanent evoluţia incendiului, existenţa pericolului de producere a exploziilor sau pierderea capacităţii portante a elementelor de construcţie (prăbuşirea acestora);
(13) recepţionează şi transmite ordine, semne şi semnale;
(14) se preocupă pentru cunoaşterea în detaliu a tuturor accesoriilor și materialelor din dotarea serviciului voluntar, precum și modul de lucru cu acestea;
(15) execută recunoaşteri pe raza unităţii administrativ - teritoriale cu accent pe sursele de alimentare cu apa, posibilitatea accesului de intervenţie;
(16) utilizează echipamentele de comunicaţii.
  Art.21 Membrii echipelor specializate pentru avertizare-alarmare-căutare-deblocare-salvare-evacuare au următoarele atribuţii:
(1) se subordonează şefului echipei şi îndeplinesc sarcinile date de către acesta;
(2) asigură sprijin în acțiunile de intervenție la calamități sau dezastre și salvarea persoanelor aflate în pericol;
(3) la ordin, execută recunoaşteri şi semnalizează/delimitează zona de intervenţie;
(4) execută căutarea persoanelor cu mijloacele din dotare;
(5) asigură evacuarea, salvarea şi/sau protecţia persoanelor, animalelor şi bunurilor şi reducerea impactului negativ asupra mediului;
(6) aplică tehnici de salvare a persoanelor şi mânuiesc accesoriile din categoriile: scări manuale, descarcerare, tăiat şi demolat, salvare şi prim ajutor medical, alte accesorii diverrse;
(7) asigură sprijin în acordarea asistenţei medicale de urgenţă;
(8) asigură întreruperea alimentării cu energie electrică şi gaze naturale;
(9) asigură executarea desfacerilor sau a demolărilor;
(10) asigură protecţia căilor destinate salvării şi evacuării persoanelor, animalelor şi bunurilor materiale, protecţia instalaţiilor şi construcţiilor situate în zona afectată;
(11) asigură iluminarea zonei de intervenţie;
(12) asigură transportul efectivelor şi altor materiale la locul intervenţiei;
(13) asigură consolidarea elementelor de construcţie care ameninţă cu prăbuşirea, executarea de treceri printre şi peste dărâmături spre locul intervenţiei;
(14) acționează în cadrul formației de intervenție, pentru salvarea răniților, a celor surprinși sub dărâmături sau blocați în adăposturi, clădiri avariate sau distruse;
(15) acționează pentru deblocarea căilor de acces spre obiectivele de intervenție și pentru evacuarea răniților și sinistraților;
(16) asigură avertizarea-alarmarea populaţiei cu ajutorul mijloacelor specifice din dotare;
(17) localizează și limitează avariile la rețelele de utilitate publică care prezintă pericol pentru personalul de intervenție sau cel afectat;
(18) asigură transportul materialelor și hranei în cazul unor situații de urgență;
(19) utilizează echipamentele de comunicaţii;
(20) cunosc în permanență situația evacuării persoanelor și bunurilor materiale.

CAPITOLUL 4
OBLIGAŢII PRIVIND SĂNĂTATEA ŞI SECURITATEA ÎN MUNCĂ

Art. 22 (A) Personalul cu atribuţii de conducere a intervenţiilor: 
(1) adoptă metode de intervenţie care să aibă în vedere, cu prioritate, asigurarea securităţii proprii şi a personalului din subordine prin amplasarea forţelor şi mijloacelor astfel încât să existe permanent posibilitatea retragerii în condiţii de siguranţă în cazul producerii unor explozii, răbufniri de flacără, prăbuşiri de elemente de construcţie etc.; 
(2) urmăreşte folosirea echipamentelor şi mijloacelor de protecţie individuală adecvate situaţiei respective; 
(3) ia în considerare competenţele personalului din subordine, în ceea ce priveşte executarea misiunilor, având în vedere aspectele ce vizează securitatea şi sănătatea în muncă. 
           (B) Personalul cu atribuţii de execuţie: 
(1) desfăşoară activitatea la intervenţie, conform competenţelor, executând doar operaţiunile ordonate; 
(2) exploatează corespunzător  mijloacele, materialele şi accesoriile din dotare; 
(3) monitorizează permanent  locul unde îşi desfăşoară activitatea, în vederea identificării în timp util a unor factori care i-ar putea pune în pericol integritatea corporală, iar în cazul identificării unor astfel de factori va lua măsuri urgente de adăpostire/evacuare, fără a aştepta un ordin în acest sens; 
(4) Verificarea şi folosirea integrală a echipamentului de protecţie individual este obligatorie pentru întregul personal participant la intervenţie şi este o responsabilitate individual; 
(5) Autoevacuarea din spaţiile incendiate se face din proprie iniţiativă în cazul în care creşte riscul de accidentare sau se schimbă condiţiile de lucru. Fiecare participant la intervenţie este obligat să îşi asigure minim o cale de autoevacuare şi să acţioneze numai în condiţii de siguranţă;
(6) În cazul când există indicii privind existenţa în zona acţiunilor de intervenţie a unor surse ce pot produce contaminarea de natură CBRN sau există pericol de explozie se va adopta obligatoriu tactica defensivă şi se va solicita efectuarea măsurătorilor şi determinărilor de către echipe specializate;
(7) În situaţia cînd există dotarea corespunzătoare, se vor utiliza detectoare portabile de gaze toxice şi explozive (de tipul Cl2, NH3, CO2, H2S, CO, O2, SO2 etc.), aparatură pentru determinarea contaminării radioactive, respectiv dozimetre personale cu citire directă.


Echipamentul de protecţie, uniforma și însemnele distinctive


Art. 23
(1)  Echipamentul de protecție și uniforma trebuie să fie inscripționate, vizibil, cu denumirea serviciului voluntar;
(2) Numărul de telefon se afișează atât la sediul serviciului, cât și în zonele cu risc din sectorul de competență;
(3) Uniforma și echipamentul de protecție se asigură, gratuit, potrivit prevederilor art. 39 alin. (3) din Legea nr. 307/2006, republicată.
Norma de dotare a serviciului voluntar

Art. 24  În baza normei orientative de dotare, serviciul voluntar își stabilește propria normă de dotare în funcție de tipul serviciului, riscurile identificate, precum și de tipul/capacitatea/destinația mijloacelor de intervenție, astfel încât să asigure:
(1) intervenția operativă și gestionarea tuturor situațiilor de urgență în funcție de riscurile identificate;
(2) spații pentru depozitarea  mijloacelor, echipamentelor și materialelor de intervenție;
(3) capacitatea maximă de lucru a acestora;
(4) îndeplinirea atribuțiilor și asigurarea protecției personalului serviciului.

CAPITOLUL 5
REGLEMENTAREA GESTIONĂRII PATRIMONIULUI SERVICIULUI

Art. 25 Pentru asigurarea funcţionării, Serviciului Voluntar pentru Situaţii de Urgenţă al comunei Giroc va avea în administrare :
(1) mijloace iniţiale de stingere şi alte materiale (scări, găleţi, topoare, cazmale, mături, echipamente pentru hidranţi stradali);
(2) utilaje de intervenţie necesare îndeplinirii atribuţiilor;
(3) carburanţi si lubrifianţi;
(4) sediu şi spatii de adăpostire a echipamentelor și  materialelor din dotare;
(5) mijloace de anunţare, alarmare, alertare si conducere a intervenţiei;
(6) mijloace şi utilaje pentru executarea prestărilor de servicii, dacă este cazul;
(7) săli de pregătire şi instruire a personalului;
(8) mijloace şi echipament de protecţie şi de lucru;
(9) ateliere, magazii si alte spatii necesare funcţionării serviciului;
(10) substanţe si echipamente de protecţie specifice care se pun la dispoziţia forţelor de intervenţie chemate în sprijin.
           Întreaga gestiune cu patrimoniul serviciului va fi dată în primire şefului serviciului, pe bază de semnătura. De asemenea, se va întocmi inventarul patrimoniului serviciului, care face parte din documentele de organizare, desfăşurare si conducere a activităţii Serviciului Voluntar pentru Situaţii de Urgenţă, iar la predarea-primirea serviciului, obligatoriu se va verifica şi patrimoniul serviciului.
          Prestarea lucrărilor de termoprotecţie, ignifugare, verificare, întreţinere şi reparare a mijloacelor tehnice destinate apărării împotriva incendiilor, se efectuează de către persoanele fizice si juridice atestate de unităţile Inspectoratului General pentru Situaţii de Urgenţă.

CAPITOLUL 6
PREGĂTIREA PERSONALULUI  SERVICIULUI VOLUNTAR

Art. 26
     (1) Pregătirea personalului serviciului voluntar se realizează prin: programe de pregătire, instruiri, convocări, verificări, exerciții și concursuri profesionale, care se cuprind în Planul de pregătire în domeniul situațiilor de urgență;
	(2) Coordonarea activității de pregătire a personalului serviciului voluntar se execută de Inspectoratul pentru Situaţii de Urgenţă „BANAT” al judeţului Timiș;
	(3) Programele de pregătire și exercițiile din Planul de pregătire în domeniul situațiilor de urgență prevăzut la alin. (1) se stabilesc în funcție de tipurile de risc identificate în sectorul de competență și de particularitățile intervenției;
    (4) Pregătirea de specialitate şi fizică la care participă întreg personalul serviciului se desfăşoară neîntrerupt sub conducerea nemijlocită a şefului serviciului sau a şefului formaţiei de intervenţie.
	(5) Planul lunar de pregătire întocmit de şeful serviciului se structurează pentru toate specialităţile din cadrul serviciului și pe categorii de pregătire precizându-se data, ora şedinţei de pregătire si cine conduce.
	(6) Se vor întocmi Planuri – conspecte pentru temele predate, iar membrii Serviciului Voluntar pentru Situaţii de Urgenta vor avea conspectate temele in caietele de studiu individual.
	(7) Şeful Serviciului Voluntar pentru Situaţii de Urgenţă va avea un Registru de evidenţă a participării personalului la pregătirea de specialitate si calificativele obţinute.
Reglementarea activităţilor privind prestările de servicii
Art. 27
(1) Serviciul Voluntar pentru Situaţii de Urgență stabileşte un sector de competenţă astfel încât să  asigure îndeplinirea atribuţiilor legale şi prestarea serviciilor stabilite în limitele sectorului respectiv si să fie capabil sa pună in aplicare planurile de intervenţie existente la nivelul comunei, cât si cele ale persoanelor juridice cu care s-au încheiat contracte sau convenţii pentru activităţi de apărare împotriva incendiilor.
(2) Pe baza hotărârii Consiliului Local şi în condiţiile prevăzute de lege Serviciul Voluntar pentru Situaţii de Urgenta poate presta în interes public către orice persoană fizica sau juridică unele servicii fără a afecta îndeplinirea atribuţiilor proprii.
         Aceste servicii pe care le poate presta sunt :
 a) supravegherea măsurilor de apărare împotriva incendiilor la târguri, expoziţii, manifestări cultural-sportive, activităţi de filmare şi altele asemenea;
 b) transport de apă, evacuarea apei din subsolurile clădirilor sau din fântâni;
 c) limitarea, colectarea sau îndepărtarea unor produse poluante;
 d) efectuarea de lucrări la înălţime;
 e) transport de apă.
(3) Costurile pentru prestările de servicii efectuate sunt stabilite prin hotărâre a Consiliului Local, iar sumele încasate se constituie ca venituri la bugetul local.
Veniturile  nete încasate din prestările de servicii (dacă este cazul), rămân la dispoziţia unităţii prestatoare ca venituri extrabugetare pentru acoperirea cheltuielilor de intervenţii, întreţinere şi dotare.
Dispoziţii finale
Art. 28
(1) Serviciul Voluntar pentru Situaţii de Urgenţă colaborează cu alte servicii de urgenţă, inclusiv din alte ţări in baza convenţiilor internaţionale la care România este parte, sau a acordurilor bilaterale.
(2) Personalul tehnic al administraţiei publice locale cu atribuţiuni de îndrumare, control si constatare a încălcărilor legii în domeniul p.s.i. se atesta  conform prevederilor legale.	
(3) Cheltuielile ocazionate de stingerea incendiilor la bunurile aparţinând domeniului public şi privat al statului, la bunurile personale ale cetăţenilor, precum si la cele aparţinând asociaţiilor nonprofit sau organizaţiilor cu caracter cultural, politic, religios, sportiv sau umanitar, constituite potrivit legii, se suportă de Consiliul Local in raza căruia s-a produs incendiul (sau Inspectoratul pentru Situaţii de Urgenta «Banat » al judeţului Timiş, dacă legea nu prevede altfel).
(4) Modificarea programului serviciului voluntar se face de către conducerea consiliului local şi şeful serviciului voluntar în cazuri deosebite (incendii, explozii, dezastre), executarea de programe de pregătire şi participarea la concursuri profesionale, cazuri de boală şi lipsa de personal necesar încadrării serviciului
(5) Prezentul regulament va fi completat periodic cu precizări specifice noilor modificări legislative.
(6) Modificările Regulamentului vor fi aprobate prin şedinţa Consiliului Local, şi vor fi aduse la cunoştinţa membrilor serviciului voluntar în cel mai scurt timp.

Întocmit,
Inspector de specialitate
Țăpîrdea Vasile

